Korail

Korail, eller Korea Railroad Corporation, (hangul: , hanja: )  er Sør-Koreas statlige jernbaneselskap. Selskapet ble etablert 1. september 1963 som Korean national railroad. I 2005 ble selskapet fisjonert i to deler, der Korail fortsatte som jernbaneoperatør, mens skinner og infrastruktur ble overført til Korea Rail Network Authority. Hovedkontoret ligger i Daejeon.

Korail driver både med passasjer og godstrafikk, nasjonalt og lokalt. Den mest trafikkerte jernbanelinja, Gyeongbulinja trafikkeres med høyhastighetstoget KTX, og går mellom Seoul og Busan. Dette er også landets mest trafikkerte jernbanelinje. KTX har også en avstikker mot sørvest til Mokpo (Honam-linja). Landets travleste jernbanestasjon er Seoul stasjon, en kombinert jenbane og undergrunnsbanestasjon, med nesten 300 000 daglige reisende.

Tilsammen transporterer Korail 969 145 101 passasjerer, som gir 31 415 965 207 passasjerkilometer. Korail transporterer 10 553 675 728 tonn/km.

Undergrunnsbane 
Korail er en av tre operatørselskaper av Seouls undergrunnsbane, der en har ansvaret for 104 stasjoner og 150 togsett. Disse trafikkerer med intervaller på mellom 1,7 til 8 minutter i rush, ellers 3,6 til 15 minutter. Undergrunnsbanevirksomheten transporterer 2,2 millioner mennesker daglig.

Datterselskap 
 Korail Airport Railroad, som opererer A'REX.
 Korail Networks, billettadministrasjon og kundekort.
 Korail Tour Service, for KTX/Saemaul-ho ansatte, samt reisebyrå.
 Korail Retail, administrerer reklame, samt driver kjeden Storyway.

Referanser

Eksterne lenker 
 
  Seoul Government Transport Homepage

Statlige selskaper
Jernbaneselskap
Sørkoreanske selskaper
Etableringer i 1963